text: Træning bar frugt
  23 marts 2013 kl. 14.28
  Årest brudeløb i Vejle blev vundet af Horsens-par, som havde trænet den svære disciplin hvor han løber med hende på nakken.
  Udover æren vandt parret, som begge er 29 år, et gavekort på 30.000 kroner til bryllupstøj.
  26 par deltog i løbet, og de løb fem indledende heat på den 120 meter lange bane. Vinderparret i hvert heat gik videre til finalen, som altså blev vundet af Johan Kramer Pedersen og Duong Bui fra Horsens. De havde trænet flere gange i dagene op til løbet.
  Brudeløbet arrangeres hvert år i Vejle, og ethvert par, som skal giftes i år, kan melde sig til.
  